*PROJEKTS*

2018. gada Noteikumi Nr.

Rīgā (prot. Nr.   .§)

**Remigrācijas reģionālās attīstības atbalsta pasākuma īstenošanas, novērtēšanas un finansēšanas kārtība**

Izdoti saskaņā ar

Reģionālās attīstības likuma 14. panta 2. punktu

**I. Vispārīgie jautājumi**

1. Noteikumi nosaka remigrācijas reģionālās attīstības atbalsta pasākuma (turpmāk – remigrācijas atbalsta pasākums) īstenošanas, novērtēšanas un finansēšanas kārtību.

2. Remigrācijas atbalsta pasākumu īsteno plānošanas reģioni sadarbībā ar Vides aizsardzības un reģionālās attīstības ministriju.

3. Noteikumos lietotie termini:

3.1. remigrants – persona (diasporas pārstāvis), kura ir atgriezusies vai pārcēlusies, plāno atgriezties vai pārcelties no mītnes valsts uz pastāvīgu dzīvi Latvijā pēc ilgstošas prombūtnes, un šo noteikumu ietvaros atbilst šādām prasībām:

3.1.1. ir Latvijas pilsonis, Latvijas nepilsonis, persona, kurai piešķirts repatrianta statuss, persona, kas ir tiesīga iegūt Latvijas pilsonību reģistrācijas kārtībā Pilsonības likuma izpratnē, kā arī minēto personu ģimenes locekļi (bērns, vecāks vai laulātais, ja ģimenē ir vismaz viens bērns), ja tie atgriežas vai pārceļas, plāno atgriezties vai pārcelties no mītnes valsts uz pastāvīgu dzīvi Latvijā kopā ar iepriekš minētajām personām;

3.1.2. veic saimniecisko darbību ne ilgāk kā vienu gadu pirms projekta iesnieguma iesniegšanas brīža vai pēc remigrācijas atbalsta pasākuma finansējuma saņemšanas plāno uzsākt saimniecisko darbību Latvijas teritorijā, izņemot Rīgas pilsētā;

3.1.3. ar ilgstošu prombūtni šo noteikumu izpratnē tiek saprasta prombūtne, kas ir ilgāka par trim gadiem, kopš ārvalsts adreses norādīšanas Iedzīvotāju reģistrā. Ja remigrācijas atbalsta pasākuma dalībnieks ir persona, kas ir tiesīga iegūt Latvijas pilsonību reģistrācijas kārtībā Pilsonības likuma izpratnē, un ziņas par ilgstošu prombūtni, kas ir ilgāka par trim gadiem, nav iespējams saņemt no Iedzīvotāju reģistra, tad šim remigrācijas atbalsta pasākuma dalībniekam ir jāiesniedz dokumenti, kas apliecina atbilstību šajā apakšpunktā minētajai prasībai;

3.1.4. kopš atgriešanās no mītnes valsts uz pastāvīgu dzīvi Latvijā pēc ilgstošas prombūtnes līdz projekta iesnieguma iesniegšanas brīdim ne ilgāk kā vienu gadu ir deklarētā vai reģistrētā dzīvesvietas adrese Latvijā, izņemot Rīgas pilsētu. Ja remigrācijas atbalsta pasākuma dalībnieks ir persona, kas ir tiesīga iegūt Latvijas pilsonību reģistrācijas kārtībā Pilsonības likuma izpratnē, un ziņas par ilgstošu prombūtni, kas ir ilgāka par trim gadiem, nav iespējams saņemt no Iedzīvotāju reģistra, tad šim remigrācijas atbalsta pasākuma dalībniekam ir jāiesniedz dokumenti, kas apliecina atbilstību šajā apakšpunktā minētajai prasībai;

3.1.5. ja deklarētā vai reģistrētā dzīvesvietas adrese, pēc atgriešanās no mītnes valsts uz pastāvīgu dzīvi Latvijā pēc ilgstošas prombūtnes, nav norādīta, tad remigrantam ir pienākums uz brīdi, kad tiek slēgts individuāls līgums par remigrācijas atbalsta pasākuma finansējuma saņemšanu, norādīt deklarēto vai reģistrēto dzīvesvietas adresi Latvijā kādā no plānošanas reģioniem un tajos ietilpstošajām pašvaldībām, izņemot Rīgas pilsētu.

3.2. remigrācijas atbalsta pasākuma dalībnieks - remigrants, kurš ir saimnieciskās darbības veicējs vai plāno uzsākt saimniecisko darbību Latvijas teritorijā, izņemot Rīgas pilsētu;

3.3. remigrācijas atbalsta pasākuma finansējums – remigrācijas atbalsta pasākuma ietvaros pieejamais finansējums remigrantu saimnieciskās darbības īstenošanai un attīstībai vai uzsākšanai;

3.4. remigrācijas atbalsta pasākuma finansējuma saņēmējs – remigrants, kurš ir saimnieciskās darbības veicējs, un ir noslēdzis līgumu ar plānošanas reģionu par remigrācijas atbalsta pasākuma finansējuma saņemšanu;

3.5. projekta iesniegums – remigrācijas atbalsta pasākuma dalībnieka rakstiski sagatavots iesniegums remigrācijas atbalsta pasākuma finansējuma saņemšanai;

3.6. piesaistītās investīcijas – remigrācijas atbalsta pasākuma dalībnieka ieguldījums saimnieciskās darbības īstenošanai un attīstībai vai uzsākšanai;

**II. Remigrācijas atbalsta pasākuma dalības nosacījumi**

4. Šo noteikumu izpratnē sīkie (mikro), mazie un vidējie komersanti ir komersanti, kuri atbilst Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 1. pielikuma 2. pantā noteiktajām definīcijām.

5. Atbalstu piešķir saskaņā ar Komisijas 2013. gada 18. decembra Regulu (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank)) vai Komisijas 2014. gada 27. jūnija Regulu (EK) Nr. [717/2014](http://eur-lex.europa.eu/eli/reg/2014/717/oj/?locale=LV" \t "_blank) par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) (turpmāk – Komisijas regula Nr. [717/2014](http://eur-lex.europa.eu/eli/reg/2014/717/oj/?locale=LV" \t "_blank)) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr. [1379/2013](http://eur-lex.europa.eu/eli/reg/2013/1379/oj/?locale=LV" \t "_blank) par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. [1184/2006](http://eur-lex.europa.eu/eli/reg/2006/1184/oj/?locale=LV" \t "_blank) un (EK) Nr. [1224/2009](http://eur-lex.europa.eu/eli/reg/2009/1224/oj/?locale=LV" \t "_blank) un atceļ Padomes Regulu (EK) Nr. [104/2000](http://eur-lex.europa.eu/eli/reg/2000/104/oj/?locale=LV" \t "_blank) (Eiropas Savienības Oficiālais Vēstnesis, 2013. gada 28. decembris, Nr. L 354/1), vai Komisijas 2013. gada 18. decembra Regulu (ES) Nr. [1408/2013](http://eur-lex.europa.eu/eli/reg/2013/1408/oj/?locale=LV" \t "_blank) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. [1408/2013](http://eur-lex.europa.eu/eli/reg/2013/1408/oj/?locale=LV" \t "_blank)), ievērojot šādus nosacījumus:

5.1. atbalstu nepiešķir, ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums vai kura saimnieciskā darbība ir izbeigta, vai tas atbilst valsts tiesību aktos noteiktajiem kritērijiem, lai tam pēc kreditoru pieprasījuma piemērotu maksātnespējas procedūru;

5.2. vērtēšanas komisija, pamatojoties uz atbalsta pasākuma dalībnieka iesniegtajās uzskaites veidlapās norādīto, pirms atbalsta piešķiršanas pārbauda, vai fiskālajā gadā un iepriekšējos divos fiskālajos gados atbalsta pasākuma dalībnieka saņemtais *de minimis* atbalsta apjoms nepārsniedz Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) 3. panta 2. punktā, Komisijas regulas Nr. [717/2014](http://eur-lex.europa.eu/eli/reg/2014/717/oj/?locale=LV" \t "_blank) 3. panta 2. punktā vai Komisijas regulas Nr. [1408/2013](http://eur-lex.europa.eu/eli/reg/2013/1408/oj/?locale=LV" \t "_blank) 3. panta 2. punktā noteikto maksimālo atbalsta summu vienam vienotam uzņēmumam. Viens vienots uzņēmums šo noteikumu izpratnē atbilst Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) 2. panta 2. punktā, Komisijas regulas Nr. [1408/2013](http://eur-lex.europa.eu/eli/reg/2013/1408/oj/?locale=LV" \t "_blank) 2. panta 2. punktā un Komisijas regulas Nr. [717/2014](http://eur-lex.europa.eu/eli/reg/2014/717/oj/?locale=LV" \t "_blank) 2. panta 2. punktā noteiktajai viena vienota uzņēmuma definīcijai;

5.3. atbalsta pasākuma dalībnieks ievēro nozaru un darbību ierobežojumus, kas minēti Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) 1. pantā vai Komisijas regulas Nr. [717/2014](http://eur-lex.europa.eu/eli/reg/2014/717/oj/?locale=LV" \t "_blank) 1. pantā, vai Komisijas regulas Nr. [1408/2013](http://eur-lex.europa.eu/eli/reg/2013/1408/oj/?locale=LV" \t "_blank) 1. pantā;

5.4. lai saņemtu atbalstu, atbalsta pasākuma dalībnieks, kurš ir saimnieciskās darbības veicējs, iesniedz plānošanas reģionam rakstiski vai elektroniski uzskaites veidlapu par citu saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem vai uzskaites veidlapu par saņemto *de minimis* atbalstu saskaņā ar normatīvajiem aktiem par zvejniecības un akvakultūras nozarē piešķiramā *de minimis* atbalsta administrēšanu un uzraudzību, vai uzskaites veidlapu par saņemto *de minimis* atbalstu saskaņā ar normatīvajiem aktiem par lauksaimniecības nozarē piešķiramā *de minimis* atbalsta administrēšanu un uzraudzību;

5.5. plānošanas reģions uzskaita atbalstu, kas sniegts saskaņā ar:

5.5.1. Komisijas regulu Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank), ievērojot normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem;

5.5.2. Komisijas regulu Nr. [717/2014](http://eur-lex.europa.eu/eli/reg/2014/717/oj/?locale=LV" \t "_blank), ievērojot normatīvos aktus par zvejniecības un akvakultūras nozarē piešķiramā *de minimis* atbalsta administrēšanas un uzraudzības kārtību;

5.5.3. Komisijas regulu Nr. [1408/2013](http://eur-lex.europa.eu/eli/reg/2013/1408/oj/?locale=LV" \t "_blank), ievērojot normatīvos aktus par lauksaimniecības nozarē piešķiramā *de minimis* atbalsta administrēšanas un uzraudzības kārtību;

5.6. šo noteikumu ietvaros piešķirto *de minimis* atbalstu drīkst kumulēt ar citu *de minimis* atbalstu līdz Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) 3. panta 2. punktā noteiktajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā, ievērojot Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) 5. panta 1. un 2. punkta; Komisijas regulas Nr. [1408/2013](http://eur-lex.europa.eu/eli/reg/2013/1408/oj/?locale=LV" \t "_blank) 3.panta 2.punkta, 5.panta 1., 2. un 3.punkta, Komisijas regulas Nr. [717/2014](http://eur-lex.europa.eu/eli/reg/2014/717/oj/?locale=LV" \t "_blank) 3.panta 2.punkta, 5.panta 1., 2. un 3.punkta nosacījumus;

5.7. ja saimnieciskās darbības veicējs, kuram piemēro atbalstu, darbojas arī nozarēs, kas minētas Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) 1. panta 1. punkta "a", "b" vai "c" apakšpunktā, tas nodrošina šo nozaru darbību vai izmaksu nošķiršanu atbilstoši tam, kā norādīts Komisijas Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) 1. panta 2. punktā, Komisijas regulas Nr. [717/2014](http://eur-lex.europa.eu/eli/reg/2014/717/oj/?locale=LV" \t "_blank) 1. panta 2. un 3. punktā un Komisijas regulas Nr. [1408/2013](http://eur-lex.europa.eu/eli/reg/2013/1408/oj/?locale=LV" \t "_blank) 1. panta 2. un 3. punktā;

5.8. plānošanas reģions un atbalsta pasākuma finansējuma saņēmējs datus par *de minimis* atbalstu glabā 10 fiskālos gadus atbilstoši Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) 6. panta 4. punktam, Komisijas regulas Nr. [717/2014](http://eur-lex.europa.eu/eli/reg/2014/717/oj/?locale=LV" \t "_blank) 6. panta 4. punktam, Komisijas regulas Nr. [1408/2013](http://eur-lex.europa.eu/eli/reg/2013/1408/oj/?locale=LV" \t "_blank) 6. panta 4. punktam.

6. Papildu šo noteikumu 5.3. apakšpunktā minētajiem nozaru un darbības ierobežojumiem atbalsta pasākuma dalībnieki nevar iesniegt projekta iesniegumu šādās darbībās un nozarēs:

6.1. elektroenerģija, gāzes apgāde, siltumapgāde, izņemot gaisa kondicionēšana;

6.2. ūdensapgāde, kā arī notekūdeņu, atkritumu apsaimniekošana un sanācija, izņemot otrreizējo pārstrādi;

6.3. vairumtirdzniecība un mazumtirdzniecība, izņemot automobiļu un motociklu remontu;

6.4. finanšu un apdrošināšanas darbības;

6.5. operācijas ar nekustamo īpašumu;

6.6. valsts pārvalde un aizsardzība, obligātā sociālā apdrošināšana;

6.7. azartspēles un derības;

6.8. tabakas audzēšana un tabakas izstrādājumu ražošana;

6.9. ārpusteritoriālo organizāciju un institūciju darbība;

6.10. sprāgstvielu, ieroču un munīcijas ražošana un tirdzniecība;

6.11. alkoholisko dzērienu ražošana un tirdzniecība.

**III. Remigrācijas atbalsta pasākuma finansējums un attiecināmās izmaksas**

7. Remigrācijas atbalsta pasākuma finansējums 2018. gadā katrā plānošanas reģionā ir 36 000 *euro.*

8. Viens remigrācijas atbalsta pasākuma dalībnieks remigrācijas atbalsta pasākuma finansējumu var saņemt vienu reizi, un saņemtā remigrācijas atbalsta pasākuma finansējuma apmērs:

8.1. nepārsniedz 9000 *euro*;

8.2. nepārsniedz remigrācijas atbalsta pasākuma dalībnieka prognozēto kopējo maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no projekta iesnieguma iesniegšanas brīža;

8.3. tiek nodrošināts ar piesaistītajām investīcijām vismaz 50% apmērā no projekta iesniegumā norādītā remigrācijas atbalsta pasākuma finansējuma apjoma. Piesaistītajām investīcijām var tikt izmantoti šādi resursi:

8.3.1. savi resursi finanšu līdzekļu veidā, kas saimnieciskās darbības īstenošanai un attīstībai vai uzsākšanai tiek ieguldīti ne ātrāk kā vienu gadu pirms projekta iesnieguma iesniegšanas brīža;

8.3.2. ieguldījums pamatlīdzekļos, izņemot transportlīdzekļus, kas:

8.3.2.1. veikti ne ātrāk kā vienu gadu pirms projekta iesnieguma iesniegšanas brīža un pieder remigrācijas atbalsta pasākuma dalībniekam, ir vai līdz maksājuma pieprasījuma brīdim tiek iekļauti bilances aktīvu daļā;

8.3.2.2. tiek lietoti projekta iesniegumā norādītajā saimnieciskās darbības īstenošanas un attīstības vai uzsākšanas vietā un atbilstoši projekta iesniegumā norādītajam saimnieciskās darbības mērķim ir saturiski papildinoši ieguldījumi projekta iesniegumā norādītājām attiecināmajām izmaksām;

8.3.3. ārējais finansējums, tostarp, finansējums un garantijas, kas piesaistīts no kredītiestādēm un tiek ieguldīts saimnieciskās darbības īstenošanai un attīstībai vai uzsākšanai ne ātrāk kā vienu gadu pirms projekta iesnieguma iesniegšanas brīža.

9. Remigrācijas atbalsta pasākuma ietvaros attiecināmās izmaksās ietver šādas izmaksu pozīcijas:

9.1. pamatlīdzekļos veiktie ilgtermiņa materiālie ieguldījumi (zemes gabali, ēkas, būves, ilggadīgie stādījumi, tehnoloģiskās iekārtas un mašīnas) un nemateriālie ieguldījumi (patenti, licences, preču zīmes, firmas zīmes, koncesijas un datorprogrammas), kuri atbilst šādiem nosacījumiem:

9.1.1. tie nepieciešami saimnieciskās darbības mērķa sasniegšanai, darījumos izmantojot ekonomiski izdevīgāko pieeju;

9.1.2. tie jāizmanto vienīgi remigrācijas atbalsta pasākuma finansējuma saņēmēja saimnieciskās darbības veikšanas vietā;

9.1.3. ne mazāk kā trīs gadus no projekta iesnieguma iesniegšanas brīža tiem jābūt iekļautiem remigrācijas atbalsta pasākuma finansējuma saņēmēja bilances aktīvu sadaļā;

9.2. apgrozāmie līdzekļi līdz 20% no kopējām paredzētajām izmaksām remigrācijas atbalsta pasākuma finansējuma ietvaros - izejvielu, materiālu iegādei, kā arī citām izmaksām, kas nepieciešamas saimnieciskās darbības mērķa sasniegšanai, izņemot izmaksas atlīdzībām, apmācību un konsultāciju izdevumiem.

10. Par attiecināmajām izmaksām tiek uzskatītas tikai tās izmaksas, kas ir radušās no projekta iesnieguma iesniegšanas dienas.

**IV.  Projektu iesniegumu vērtēšana**

11. Projekta iesniegums ir jāiesniedz izvērtēšanai plānošanas reģionā, kurā remigrācijas atbalsta pasākuma dalībnieks veic vai pēc remigrācijas atbalsta pasākuma finansējuma saņemšanas plāno uzsākt saimniecisko darbību.

12. Projekta iesniegumam ir jāatbilst noformēšanas prasībām, kas noteiktas šo noteikumu 1. pielikumā. Iesniedzot projekta iesniegumu, remigrācijas atbalsta pasākuma dalībnieks tādējādi apliecina projekta iesniegumā norādītās informācijas patiesumu.

13. Pilsonības un migrācijas lietu pārvalde vērtēšanas komisijai no Iedzīvotāju reģistra sniedz ziņas par Latvijas pilsoņa, Latvijas nepilsoņa, personas, kurai piešķirts repatrianta statuss, kā arī minēto personu ģimenes locekļa, deklarēto, reģistrēto vai norādīto dzīvesvietas adresi.

14. Vērtēšanas komisijai ir tiesības pieprasīt valsts un pašvaldību iestādēm to rīcībā esošo informāciju, kas apliecina remigrācijas atbalsta pasākuma dalībnieka atbilstību šajos noteikumos minētajām prasībām. Ja vērtēšanas komisija, pieprasot informāciju no valsts un pašvaldību iestādēm, konstatē neatbilstību kādai no šo noteikumu 3.1.apakšpunktā definētajām prasībām un šo noteikumu II. nodaļā minētajām prasībām, tad projekta iesniegumu vērtēšanas komisija nevērtē.

15. Projekta iesniegumi tiek vērtēti konkursa kārtībā, Projekta iesnieguma vērtēšanas kritēriji ir noteikti šo noteikumu 2. pielikumā.

16. Plānošanas reģions izveido vērtēšanas komisiju piecu cilvēkā sastāvā, kuru apstiprina plānošanas reģiona attīstības padome. Vērtēšanas komisija veic projektu iesniegumu vērtēšanu,projektu iesniegumu rezultātus secīgi sarindojot, atbilstoši šo noteikumu 2. pielikumā noteiktajai projekta iesnieguma rezultāta aprēķina formulai.

17. Vērtēšanas komisija izdod administratīvo aktu par remigrācijas atbalsta pasākuma finansējuma saņēmējiem, ar kuriem tiek slēgts individuāls līgums par remigrācijas atbalsta pasākuma finansējuma saņemšanu. Līgums tiek slēgts ne vēlāk kā piecas darba dienas kopš administratīvā akta spēkā stāšanās.

18. Katrs plānošanas reģions nosaka projektu iesniegumu iesniegšanas termiņu, par to informējot plānošanas reģiona oficiālajā tīmekļa vietnē un Vides aizsardzības un reģionālās attīstības ministrijas oficiālajā tīmekļa vietnē. Projektu iesniegumu iesniegšanas termiņš nevar būt īsāks kā viens mēnesis no brīža, kopš plānošanas reģions izziņo projektu iesniegumu iesniegšanas termiņu.

19. Remigrācijas atbalsta pasākuma finansējuma izmaksa tiek veikta:

19.1. pēc projekta iesniegumā norādīto attiecināmo izmaksu rašanās, remigrācijas atbalsta pasākuma dalībniekam iesniedzot pamatojošos dokumentus un maksājuma pieprasījumu plānošanas reģionā.

19.2. piecu darba dienu laikā no pamatojošo dokumentu un maksājuma pieprasījuma apstiprināšanas plānošanas reģiona vērtēšanas komisijā, bet ne vēlāk kā līdz 2018. gada 28. decembrim.

**V. Remigrācijas atbalsta pasākuma finansējuma saņēmēja uzraudzība**

20. Remigrācijas atbalsta pasākuma finansējuma saņēmēja uzraudzību trīs gadu periodā pēc remigrācijas atbalsta pasākuma finansējuma piešķiršanas veic remigrācijas atbalsta pasākuma finansējuma piešķīrējs – plānošanas reģions.

21. Uzraudzības periodā remigrācijas atbalsta pasākuma finansējuma saņēmējs par remigrācijas atbalsta pasākuma finansējuma līdzekļiem iegūtos aktīvus un izveidoto infrastruktūru izmanto tikai projekta iesniegumā norādītajam saimnieciskās darbības aprakstam, kā arī tos neatsavina vai nepatapina.

22. Plānošanas reģionam ir pienākums pieprasīt atmaksāt piešķirtos remigrācijas atbalsta pasākuma finansējuma līdzekļus pilnā apmērā, ja remigrācijas atbalsta pasākuma finansējuma saņēmējs ir sniedzis nepatiesu informāciju par saņemto *de minimis* atbalstu vai atbilstību šajos noteikumos minētajām prasībām vai uzraudzības periodā:

22.1. neturpina saimniecisko darbību;

22.2. maina saimnieciskās darbības veikšanas vietu uz Rīgas pilsētu;

22.3. iegūtos aktīvus vai izveidoto infrastruktūru izmanto citam saimnieciskās darbības mērķim kā norādīts projekta iesniegumā.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards